आचार्य कुल के राष्ट्रीय अधिवेशन में अतिथियों ने की शिक्षा नीति पर चर्चा
राजसमंद | गांधीवादीचिंतक और पूर्व सांसद डॉ. रामजी सिंह ने आचार्यों से आह्वान किया है कि वे देश की दशा, दिशा पर निष्पक्ष-निर्भीक, निर्वेर अभिमत दें। वे सोमवार को तुलसी साधना शिखर प्रेक्षागार में आचार्यकुल के राष्ट्रीय अधिवेशन के शिक्षा नीति, आचार्यकुल विचार सत्र की अध्यक्षता कर रहे थे। सिंह ने कहा कि गांधी कहा करते थे कि अंत्योदय से सर्वोदय का लक्ष्य अर्जित कर सकते हैं। शिक्षा परिवर्तन ही समाज परिवर्तन का ध्वज है। उन्होंने कहा कि शासन पर जब-जब अंकुश रखने वाली आचार्य शक्ति का क्षरण होता है। वहां पराभव की संभावना प्रबल होती है। विषमता को हिंसा की जननी बताते हुए डॉ. सिंह ने कहा कि शिक्षा के माध्यम विषमता को भी समाप्त किया जा सकता है।
इस विचार सत्र में डॉ. सच्चिदानंद प्रेमी, आचार्य कुल के राष्ट्रीय अध्यक्ष डॉ. हीरालाल श्रीमाली ने देश के प्रबुद्ध शिक्षाविदों की शिक्षा नीति को लेकर आचार्य अभिमत स्मरण पत्र के प्रमुख बिंदुओं पर विस्तार से प्रकाश डाला। इस अवसर पर खुशालचंद व्यास, हिमांशु तिवारी, दिनेश श्रीमाली, हर्षवर्धन सिंह भाटी, डॉ. विजय खिलनानी, डॉ. रचना तैलंग, रजत भटनागर, लक्ष्मीलाल श्रीमाली, पूनम सैनी, राकेश कुमार, महावीर सिंह, रामजीलाल, विनोद भाई, होतीलाल शर्मा, लाड़ मेहता, रामसहाय विजयवर्गीय, मधुलता जोशी, संपतलाल, मैथिली बहन, नवल किशोर सिंह समेत 15 राज्यों से आए प्रतिनिधियों ने अपने सुझाव और विचार व्यक्त किए। आचार्यकुल राष्ट्रीय अधिवेशन में प्राप्त विचार-सुझावों को समाहित करते हुए एक ज्ञापन शिक्षा नीति को लेकर प्रधानमंत्री, मानव संसाधन मंत्री, विभिन्न राज्यों के शिक्षा मंत्रियों को भेजा जाएगा।
राजसमंद. आचार्यकुल अधिवेशन में भाग लेते साहित्यकार।
राजसमंद। आचार्य कुल अधिवेशन में भाग लेते साहित्यकार।
hin_Deva hin_Deva hin_Deva awa_Deva awa_Deva